|  |  |
| --- | --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** | |
| Naziv akta | Nacrt prijedloga Programa potpora u poljoprivredi i ruralnom razvoju na području Općine Fužine za razdoblje 2022.-2025. godina |
| Nositelj izrade akta | OPĆINA FUŽINE |
| Vrijeme trajanja savjetovanja | Od 12. kolovoza 2022. do 12. rujna 2022. |
| Cilj savjetovanja | Prikupljanje mišljenja, primjedaba i prijedloga zainteresirane javnosti na prijedlog Programa potpora u poljoprivredi i ruralnom razvoju na području Općine Fužine za razdoblje 2022.-2025. g. |
| Način objave poziva za savjetovanje | Službene internetske stranice Općine Fužine  www.fuzine.hr |

|  |  |  |  |
| --- | --- | --- | --- |
| Redni broj | Naziv predstavnika zainteresirane javnosti koji su dali primjedbe | Tekst primjedbe | Razlozi prihvaćanja/neprihvaćanja primjedbe |
|  | Z.U.R.K. d.o.o. | U mjeri 1.1.: trošak uzorkovanja i analize tla treba biti prihvatljiv neovisno o rezultatima i neovisno o kalcizaciji; iznos je smješno mali, pogotovo zbog gnojiva koji su najčešći trošak  Podmjeru 1.4. treba proširiti tako da u okviru istog financijskog okvira (50%, max 10.000,00 kn) bude prihvatljiv trošak malčiranja – košenja, kao što je bilo u prethodnim programima (može i 50%, max 5.000,00 kn). Slažem se da je pravedno da se postotak sufinanciranja smanji sa 80% (kako je bilo do sada) na 50%, ali smatram da je bitno program unaprijediti -> proširiti, a ne sužavati mjere kojima se sufinanciranju operativni troškovi OPG-a.  Mjeru 5.1. treba nadopuniti na način da budu prihvatljivi i vanjski troškovi vezani uz preradu: npr. trošak Centra za preradu Stara Sušica koji obuhvaća prihvat, skladištenje, preradu, ambalažu, pakiranje. | U mjeri 1.1. ne prihvaćaju se troškovi uzorkovanja i analize tla, već sama kalcizacija ukoliko je ista potrebna, odnosno ukoliko je kalcizacija opravadana, stoga se prijedlog ne prihvaća.  Iznos potpore povećan je sa predloženim 1.000,00 kn na 5.000,00 kn – prijedlog se prihvaća.  Podmjera 1.4. odnosi se na sufinanciranje nabavke mehanizacije, a ne za sufinanciranje usluga, te se iz tog razloga prijedlog ne prihvaća.  Podmjera 5.1. naziva se ulaganje u preradu vlastitih poljoprivrednih proizvoda na poljoprivrednom gospodarstvu, odnosno poticanje širenja djelatnosti i obima posla samog OPG-a te se prijedlog ne prihvaća, no dio koji se odnosi na ambalažu, pakiranje i ostali repromaterijal dodan je kao prihvatljivi trošak unutar Podmjere 5.2. Prodaja i promocija poljoprivrednih proizvoda. |
|  | OPG Franković Marinko | Mjera 4., podmjera 4.1. krčenje terena za nove nasade i malčiranje ;  Mjera 3., podmjera 3.1. – nabavka peradi – 10 ili više komada  Mjera 1., podmjera 1.3. – nabavka armature i mreže za zaštitu nasada od tuče | Napomena: dostavljeni prijedlog zaprimljen je izvan roka (13.09.2022.), no ipak je uvažen i pregledan, te kao takav uvršten u izvješće o savjetovanju.  U mjeri 4., podmjeri 4.1. potpore za nabavku certificiranih sadnica voća i sjemena povrća sufinancira se u iznosu do 80% ukupno dokumentiranih troškova, kao i za troškove sadnje i repromaterijal, te zbog istoga nije moguće u istoj mjeri sufinacirati i samu pripremu terena. Prijedlog se ne prihvaća.  U mjeri 3., podmjeri 3.1. prijedlog za smanjenje nabavke peradi (kokoši, pura, gusaka) sa predloženih 20 na 10 ne prihvaća se. Cilj mjere je unaprijeđenje i razvoj poljoprivrednih gospodarstava, a sa malim brojem grla, ne doprinosi se unapređenju istih.  U mjeri 1., podmjeri 1.3. dodana mogućnost potpore za nabavku armature i mreže za zaštitu od tuče – prihvaćeno. |

Pripremila: Maja Starčević, v.r.

Općinski načelnik

David Bregovac, v.r.

KLASA: 013-01/22-01/06

URBROJ: 2170-19-03-22-02

Fužine, 19.09.2022. godine